На основу решења о банкротству стечајног судије Привредног суда у Ужицу Ст. бр. 17/2011 од 04.08.2011. године, у складу са члановима 131. 132. и 133. Закона о стечају („Службени гласник РС“ број 104/2009), и у складу са Националним стандардом број 5 о начину и поступку продаје имовине стечајних дужника и сагласности Одбора поверилаца од 24.10.2016. и 17.09.2020. године, стечајни управник стечајног дужника **Општа земљорадничка задруга *НОВО ЈАСЕНОВО* из Јасенова, Нова Варош**

**ОГЛАШАВА**

**Прикупљање понуда ради продаје имовине непосредном погодбом**

# Предмет продаје је непокретна и покретна имовина стеч. дужника по следећим целинама:

|  |
| --- |
| **Целина број 1:**  - **Објекат кожне конфекције и галантерије** са земљиштем - кат. парцела 934/2 КО Јасеново, у листу непокретности број 227 КО Јасеново уписан као зграда бр. 1, облик својине - задружна, обим удела 1/1, са опремом по спецификацији у прилогу продајне документације. Објекат има одобрење за употребу;  - **Пољопривредно земљиште** - кат. парцеле број 912/2, 912/3, 913/6, 913/7, 937/2, 192/1 и 1003/2 КО Јасеново, по врсти пољопривредно и остало земљиште, уписано у листу непокретности број 227 КО Јасеново, облик својине - задружна, обим удела 1/1;  - **Сувласнички удео** од 30/810 идеалних делова земљишта - кат. парцеле број 809, 826/1, 826/2, 826/3, 831 и 855 КО Јасеново, по врсти пољопривредно и шумско земљиште уписано у листу непокретности број 74 КО Јасеново, облик својине - задружна, обим удела 30/810;  - **Сувласнички удео** од 7/8 идеалних делова земљишта - кат. парцеле број 798 КО Јасеново, потес - Велико Брдо по врсти - остало земљиште уписано у листу непокретности број 195 КО Јасеново, облик својине - задружна, обим удела 7/8.  **Процењена вредност: 10.493.640,00 дин; Депозит: 1.049.364,00 дин; Откуп док. 10.000,00 дин.** |
| **Целина број 2:**  - **Пословна - Управна зграда** са земљиштем - кат. парцела број 931/2, у листу непокретности број 227 КО Јасеново уписана као зграда бр. 2, облик својине - задружна, обим удела 1/1, са опремом по спецификацији у прилогу продајне документације;  - **Тавански простор** у поткровљу зграде угоститељства, у листу непокретности број 227 КО Јасеново уписане као зграда бр. 1. Простор је изграђен без одобрења за градњу и није уписан као посебни део зграде угоститељства;  - **Котларница са депоом** изграђена у приземљу стамбене зграде на кат. парцели 931/2 КО Јасеново. Објекат је изграђен без одобрења за градњу, и није уписан као посебни део зграде;  - **Објекат недефинисане намене** са дрвеном шупом и пољским тоалетом, изграђени без одобрења за градњу на кат. парцели 1006/2 КО Јасеново која није власништво стечајног дужника;  - **Објекат Кланице са депоом** изграђен без одобрења за градњу на кат. парцели 1029 КО Јасеново која није власништво стечајног дужника, са опремом по спецификацији у прилогу продајне документације. Објекти су ванкњижно власништво стечајног дужника на основу Решења Општинске управе Нова Варош - Одељење за имовинско правне, стамбено комуналне и урбанистичке послове број: 466-1008/2002-02 од 30.12.2005. године.  **Процењена вредност: 3.005.732,00 дин; Депозит: 300.573,00 дин; Откуп докум. 5.000,00 дин.** |

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у напред одређеним износима по продајним целинама.
2. уплате депозит на текући рачун стечајног дужника број: **325-9500600003063-76** који се води код Војвођанске банке а. д. Нови Сад, или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита или доставу гаранције је **12.10.2020.** године).
3. потпишу изјаву о губитку права на повраћај депозита. Изјава чини саставни део продајне документације.

Након уплате депозита, а најкасније 5 радних дана пре јавног отварања понуда, потенцијални купци, ради правовремене евиденције, морају предати стечајном управнику пријаву за учешће на продаји. У случају да је потенцијални купац који предаје пријаву правно лице, управнику се доставља и извод из регистрације и ОП образац.

Имовина се купује у виђеном стању и може се разгледати након откупа продајне документације, сваким радним даном од 08 до 15 часова а најкасније пет радних дана пре заказане продаје (уз претходну најаву стечајном управнику).

**Затворене понуде достављају се на адресу канцеларије стечајног управника ул. Карађорђева 69, Нова Варош. Крајњи рок за достављање понуда је 19.10.2020. године до 12,00 часова.**

У разматрање ће се узети само понуде у писаној форми, достављене у запечаћеним ковертама са назнаком „Понуда“ на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.

Стечајни управник спроводи јавно прикупљање понуда у складу са Националним стандардом бр. 5

и неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

**Јавно отварање понуда одржаће се дана 19.10.2020. године у 12.15 часова (15 минута по истеку времена за прикупљање понуда) на адреси канцеларије стечајног управника ул. Карађорђева 69, Нова Варош, у присуству комисије за отварање понуда.**

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од 2 радна дана од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана пријема обавештења о прихватању понуде. Проглашени купац је дужан да уплати преостали износ купопродајне цене у року од 15 дана од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од осам дана од дана јавног отварања понуда.

Понуђач губи право на повраћај депозита уколико:

* не поднесе понуду, или поднесе понуду која не садржи обавезне елементе,
* не потпише купопродајни уговор, или
* буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

Стечајни управник: Петрашин Василић, контакт телефон: 064/4677771, E-mail: pvasilic@gmail.com